**Forretningsorden for Sundhedsudvalget**

[Formål 1](#_Toc26718114)

[Udvalgets sammensætning 1](#_Toc26718115)

[Udvalgets arbejdsområde / opgaver 1](#_Toc26718116)

[Udvalgets ansvar, pligter og beføjelser 1](#_Toc26718117)

[Udvalgets økonomi 2](#_Toc26718118)

# Formål

* Sundhedsudvalget har til opgave at følge udviklingen inden for racens sundhed og gøre information herom let tilgængelig. Udvalget skal i samarbejde med DCCKs bestyrelse skabe større bevidsthed om racens sundhed.
* Formidling af udvalgets arbejde/resultater foregår via medlemsbladet Chow Chow samt dcck.dk
* Udvalget er klubbens ekspertise indenfor avl, arvelighed mm.

# Udvalgets sammensætning

Bestyrelsen udpeger en koordinator til udvalget.

Koordinator udvider selv sit udvalg med passende antal medlemmer, som forinden tiltrædelse godkendes af klubbens bestyrelse.

Koordinatoren har ansvar for at nye udvalgsmedlemmer informeres om udvalgets forretningsorden, den overordnede politik for Dansk Chow Chow Klub (findes på [www.dcck.dk/klubben](http://www.dcck.dk/klubben)) samt DKKs Quick Tip guide til Specialklubber (findes i DKKs kredshåndbog [https://www.dkk.dk/uploads/documents/Om-DKK/Samlet-kredshåndbog.pdf](https://www.dkk.dk/uploads/documents/Om-DKK/Samlet-kredsh%C3%A5ndbog.pdf))

# Udvalgets arbejdsområde / opgaver

* Sundhedsregister: Modtager sundhedsoplysninger til Sundhedsregister. Data registreres i ”Family Tree Maker” og behandles statistisk.
Tilmeldte hunde offentliggøres i medlemsbladet Chow Chow og på dcck.dk.
* Parrings- og hvalperegister: Indmeldte parringer og hvalpekuld registreres i regneark og behandles statistisk. Parringer / hvalpekuld, der ønskes offentliggjort sendes videre til hhv. medlemsbladet Chow Chow og dcck.dk
* HD/AD registrering: Indhente oplysninger om HD/AD fotograferinger via Hundeweb. Data offentliggøres i medlemsbladet Chow Chow.
* Vidensopsamling og -deling: Udvalget følger udviklingen med, hvad der rører sig på sundhedsområdet for racen – nationalt og internationalt. Informerer løbende indhentet viden via medlemsbladet Chow Chow og evt. på dcck.dk. Endvidere kan viden deles via DCCK’s Facebook side.
* Ad Hoc opgave: Indkomne opgaver, der vedrører racens sundhed, herunder opgaver for bestyrelsen.
* Inden videreformidling sikrer udvalget rigtigheden af indmeldte oplysninger / informationer i forhold til de officielle kilder (eksempelvis Hundeweb)
* Udvalget inviteres til at deltage i møder med DKK såfremt emnet omhandler racens sundhed, avl, o. lign.

# Udvalgets ansvar, pligter og beføjelser

* I personfølsomme samt specifikke sager (herunder klager) skal bestyrelsen altid inddrages inden sagen behandles eller viderebringes til 3. part.
* Generelle og principielle sager håndteres i udvalget.
* Emner/sager vedr. overtrædelse af gældende regler og love (DCCK og DKK) overdrages til DCCKs bestyrelse til videre behandling og afgørelse.
* Udvalget korresponderer med de instanser, der er nødvendige for det løbende arbejde, men kan ikke indgå bindende aftaler og på nogen måde agere på klubbens vegne uden bestyrelsens godkendelse, jvf. klubbens § 11.
* Udvalget skal holde bestyrelsen, via bestyrelsesrepræsentanten, orienteret.

# Udvalgets økonomi

Udvalget har ikke en selvstændig økonomi, men er underlagt samme vederlagsregler som den øvrige klub. Se den overordnede politik for DCCK.